ufal/npfl147 huggingface dataset:
# Kajetán Kičura
JUDr. Kajetán Kičura (* 19. apríl 1969, Brezno) je slovenský sudca a bývalý predseda Správy štátnych hmotných rezerv Slovenskej republiky (SŠHR SR). Vo februári 2019 kandidoval na post sudcu Ústavného súdu Slovenskej republiky, na ktorý ho nominoval poslanec NR SR za stranu SMER-SD Ján Podmanický. Z postu predsedu štátnych hmotných rezerv bol na návrh ministra hospodárstva Richarda Sulíka odvolaný 24. marca 2020 vládou Igora Matoviča, pre pochybenia pri obstarávaní zdravotníckeho materiálu počas pandémie ochorenia COVID. Od roku 2014 bol členom Rady Protimonopolného úradu, z ktorého bol 26. augusta 2020 odvolaný.

## Trestné stíhanie
V súvislosti so zmluvami uzavretými počas pôsobenia na poste predsedu SŠHR SR, ako aj podozreniami týkajúcimi sa nadobudnutia dvoch bytov jeho synom, je stíhaný za obzvlášť závažný zločin prijímania úplatku v súbehu s pokračovacím zločinom legalizácie príjmu z trestnej činnosti a od apríla 2020 je v kolúznej väzbe, predĺženej do 21. októbra 2021. Obvinenia podľa medializovaných informácií odmieta.
# AMD K6
AMD K6 je mikroprocesor od spoločnosti AMD pre počítače PC uvedený na trh v roku 1997, nasledovník procesora AMD K5 a predchodca procesora AMD K6-2.
Jadro vyvinula spoločnosť NexGen, ktorú AMD kúpila. Mal 57 inštrukcií MMX, 64 kB L1 cache a bol vyrábaný technológiou 0,35–0,25 mikrónov, obsahoval 8,8 miliónov tranzistorov.
Pre spôsob spracovania inštrukcií x86 pomocou jadra na základe RISC, bol procesor o niečo výkonnejší ako procesory Pentium alebo Pentium Pro pracujúce na rovnakej frekvencii.
Bol taktovaný na frekvenciách 166, 200, 233, 266 a 300 MHz.

## Iné projekty
- Commons ponúka multimediálne súbory na tému AMD K6
# La Chapelle-Biche
La Chapelle-Biche je francúzska obec, ktorá sa nachádza v departemente Orne, v regióne Dolná Normandia.

## Poloha
Obec má rozlohu 6,25 km². Najvyšší bod je položený 307 m n. m. a najnižší bod 204 m n. m.

## Obyvateľstvo
Počet obyvateľov obce je 538 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Koloman Mikula
Koloman Mikula (*   Slovensko) je verejný činiteľ.

## Životopis
Starosta Banskej Bystrice (1. marca 1923 - 30. októbra 1923); počas jeho pôsobenia bol Župný úrad Zvolenskej župy premiestnený z Banskej Bystrice do Zvolena (1. júna 1923) a Banskú Bystricu navštívil T.G. Masaryk.
# Chevillé
Chevillé je francúzska obec, ktorá sa nachádza v departemente Sarthe, v regióne Pays-de-la-Loire.

## Poloha
Obec má rozlohu 14,23 km². Najvyšší bod je položený 121 m n. m. a najnižší bod 42 m n. m.

## Obyvateľstvo
Počet obyvateľov obce je 409 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Újkér
Újkér je obec v Maďarsku v Rábsko-mošonsko-šopronskej župe v obvode Sopron–Fertőd.
Má rozlohu 3239 ha a žije tu 1030 obyvateľov (2007).
# Kolačniansky potok (prítok Drahožice)
Kolačniansky potok je potok na hornej Nitre, preteká územím okresu Partizánske. Je to pravostranný prítok Drndavy a je tokom VI. rádu. 
Pramení v pohorí Tribeč, na západnom úpätí Veľkého Vracova v nadmorskej výške cca 510 m n. m. Na celom toku tečie prevažne severným smerom a priberá pravostranný Vracovský potok a prítok z lokality Dráhy. Preteká východným okrajom obce Kolačno a pred Veľkými Uhercami sa vlieva do Drndavy.
# Bud Bindi
Bud Bindi alebo Buď Bindi je slovenský komediálny televízny seriál z roku 1996. Hlavné úlohy vo všetkých častiach stvárňujú Miroslav Noga a Stanislav Dančiak. Scenáristami a režisérmi projektu boli Jozef Slovák, Jozef Heriban a Pavol Jursa. Jednotlivé epizódy pozostávajú z niekoľkominútových humorných skečov, ktoré sú bez dialógov (okrem medzinárodne známych anglických slov alebo citoslovci). Seriál bol vysielaný vo viacerých zahraničných krajinách, vrátane Japonska či Austrálie.

## Herecké obsadenie

### Hlavné
- Stanislav Dančiak
- Miroslav Noga


### Vedľajšie
- Marina Laduda
- Ibrahim Maiga
- Peter Šimun
- Marián Labuda ml.
- Marián Zednikovič
- Mariana Slováková
- Jozef Filo


## Epizódy
| №  | #  | Názov epizódy            | Réžia                                  | Scenár                                 | Minutáž (min.) |
| -- | -- | ------------------------ | -------------------------------------- | -------------------------------------- | -------------- |
| 1  | 1  | 1993                     | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 2  | 2  | Ide o všetko             | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 3  | 3  | Stále na úteku           | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 4  | 4  | Stop AIDS                | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 5  | 5  | Verím v európsku úniu    | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 6  | 6  | Welcome to NATO Slovakia | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 7  | 7  | Genetic Congress         | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 8  | 8  | Bazén                    | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 9  | 9  | Na letisku               | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 10 | 10 | Kozička                  | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 11 | 11 | Na rande                 | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 12 | 12 | V nákupnom centre        | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |
| 13 | 13 | U zubára                 | Jozef Slovák Jozef Heriban Pavol Jursa | Jozef Slovák Jozef Heriban Pavol Jursa | okolo 25 minút |


## Galéria
- Jozef Heriban a Miroslav Noga počas natáčania seriálu Bud Bindi.
- Pavol Jursa, Jozef Heriban, Jozef Slovák, scenáristi, režiséri a producenti komediálneho seriálu Bud Bindi.


## Iné projekty
- Commons ponúka multimediálne súbory na tému Bud Bindi
# Júnagi (torpédoborec)
Júnagi (jap. 夕凪) bol deviaty a posledný torpédoborec triedy Kamikaze imperiálneho loďstva za druhej svetovej vojny. Po dokončení niesol len označenie „17. torpédoborec“ (jap. 第十七号駆逐艦 Dai-džúnana-gó kučikukan). Dňa 1. augusta 1928 bol spolu s ostatnými sesterskými jednotkami premenovaný a dostal meno Júnagi. Na počiatku vojny sprevádzal japonské invázne jednotky v južnom a juhozápadnom Pacifiku. 
Zúčastnil sa bojov v Pacifiku, ale bol už považovaný za zastaraný. Aj napriek tomu sa zúčastnil mnohých operácií.

## Popis
Júnagi patril k druhej sérii torpédoborcov triedy Kamikaze, ktorá bola stavaná v prvej polovici dvadsiatych rokov 20. storočia pre cisárske námorníctvo na základe plánu rozvoja loďstva 8-8.
Hlavnou výzbrojou Júnagi boli tri dvojhlavňové 533mm torpédomety pre torpéda typu 6. Všetky torpédomety sa nachádzali v osi plavidla. Dva sa nachádzali na korme za zadným komínom a jeden pred mostíkom. Na počiatku druhej svetovej vojny bol jeden z torpédometov odstránený.
Hlavnú hlavňovú výzbroj Ariake predstavovali spočiatku štyri 120mm kanóny model 1914 s dĺžkou hlavne 45 kalibrov. Kanóny boli chránené polouzavretým ochranným štítom. Jeden kanón sa nachádzal na vyvýšenej prove pred predným torpédometom, druhý sa nachádzal na nadstavbe medzi komínmi a bol na počiatku vojny nahradený protilietadlovými kanónmi a zostávajúce dva kanóny sa nachádzali na nadstavbe v zadnej časti za torpédometmi.

## Služba

### Pred vojnou
Stavba bola zahájená 17. septembra 1923 v lodeniciach námorného arzenálu Sasebo, 23. apríla 1924 bol 17. torpédoborec spustený na vodu a 24. mája 1925 prijatý do služby.
Fotografia z 5. septembra 1936 prezrádza, že v tom čase bol Júnagi zaradený do 28. divízie torpédoborcov.

### Druhá svetová vojna
Na začiatku vojny bol Júnagi, v 29. divízií, ktorá vtedy patrila pod 6. eskadru torpédoborcov) 4. loďstva
Tesne pred vypuknutím vojny vyplával spolu so zvyškom 6. eskadry 29. novembra 1941 z Truku a 3. decembra doplával na japonské mandátne územie Kwajalein. Dňa 8. decembra vyrazil z Kwajaleinu, aby poskytol krytie inváznym jednotkám, ktoré sa mali zmocniť britskej kolónie Gilbertove ostrovy. Po ich obsadení sa 23. decembra zúčastnil druhého (a tentokrát už úspešného) pokusu o obsadenie Američanmi bráneného atolu Wake.
Dňa 31. decembra vyplával z Kwajaleinu ako eskorta konvoju na Truk, kam dorazil 3. januára 1942. Potom plnil hliadkovacie a eskortné úlohy na Truku. Zúčastnil sa sprievodu inváznych síl určených k obsadeniu Rabaulu 23. januára. Po obsadení Rabaul znova plnil hliadkové a eskortné povinnosti z tejto novej základne.
Zúčastnil sa bitky pri ostrove Savo, niekoľkých tokijských expresov, eskortných misií a delostreleckých prepadov počas bojov o Šalamúnove ostrovy. V priebehu bitky vo Filipínskom mori sprevádzal Ozawove lietadlové lode a svoj koniec našiel 25. augusta 1944, keď ho pri severnom pobreží Luzonu torpédovala ponorka USS Picuda.
Dňa 6. októbra 1944 bol Júnagi vyškrtnutý zo zoznamu lodí japonského cisárskeho námorníctva.
# A Sense of Purpose
A Sense of Purpose je deviaty štúdiový album švédskej melodic death metalovej kapely In Flames. V Severnej Amerike bol vydaný 1. apríla 2008 cez Nuclear Blast, v Európe 4. apríla 2008 cez Koch Records. Bol tiež vydaný ako limitovaná edícia (s tromi bonusovými skladbami, len okolo 1 500 kópií).
10. apríla sa album stal najlepším, v oficiálnom švédskom rebríčku albumov. Obsadil tiež 28. miesto v rebríčku Billboard 200. Zatiaľ sa z albumu predalo 295 000 kópií.
Limitovaná edícia obsahuje DVD so 160-minútovým dokumentom o natáčaní albumu.

## Zoznam skladieb
Texty a hudba: Anders Fridén, Bjorn Gelotte, Jesper Strombald
1. „The Mirror's Thruth“ – 3:02
2. „Disconnected“ – 3:37
3. „Sleepless Again“ – 4:12
4. „Alias“ – 4:53
5. „I'm The Highway“ – 3:46
6. „Delight And Angers“ – 3:41
7. „Move Through Me“ – 3:08
8. „The Chosen Pessimist“ – 8:16
9. „Sober And Irrelevant“ – 3:24
10. „Condemned“ – 3:36
11. „Drenched In Fear“ – 3:32
12. „March To The Shore“ – 3:30

Bonusové skladby
1. „Eraser“ – 3:22
2. „Tilt“ – 3:49
3. „Abnegation“ – 3:43


## Zostava
- Anders Fridén – spev, vokály
- Jesper Strömbald – gitara
- Björn Gelotte – sólová gitara
- Peter Iwers – basgitara
- Daniel Svensson – bicie
# Milan Ľalík
Milan Ľalík (* 11. september 1953) je bývalý slovenský sudca, od februára 2007 do februára 2019 sudca Ústavného súdu SR, kde vykonával funkciu podpredsedu. Do funkcie bol vymenovaný prezidentom SR 16. februára 2007.
Do zvolenia za ústavného sudcu bol sudcom Najvyššieho súdu SR a v rokoch 2002 až 2007 aj členom Súdnej rady SR.
# Illzach (obec)
Illzach je francúzska obec, ktorá sa nachádza v departemente Haut-Rhin, v regióne Alsasko.

## Poloha
Obec má rozlohu 7,5 km². Najvyšší bod je položený 237 m n. m. a najnižší bod 228 m n. m.

## Obyvateľstvo
Počet obyvateľov obce je 14 679 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Lunapark (Bratislava)
Súradnice: 48°08′11″S 17°06′53″V﻿ / ﻿48,136428°S 17,114704°V
Lunapark bol jediný zábavný park v Bratislave, ktorý fungoval v Petržalke na pravom brehu Dunaja na Tyršovom nábreží predovšetkým v 80. a 90. rokoch 20. storočia. Počiatky parku podľa dobových fotografií siahajú až okolo roku 1959.
Medzi jeho atrakcie patrili ruské kolo, autodróm, horská dráha, reťazová dráha, zrkadlový labyrint, strašidelná dráha „Peklo“, detský vláčik, motokárová dráha, kolotoče pre deti. Súčasťou bola strelnica a stánky s občerstvením.
V roku 2002 pre vysokú hladinu Dunaja zaplavilo areál dvakrát, v marci a v auguste.
V roku 2003 vlastník atrakcií pozemok vypratal. Stalo sa tak po vypršaní zmluvy a sporu s mestom.
V súčasnosti sa areál Tyršovho nábrežia používa na kultúrne podujatia a tiež na príležitostné kolotoče. Časť pôvodnej spevnenej plochy dnes slúži ako parkovisko.
# Sojuz MS-13
Sojuz MS-13 bola ruská kozmická loď typu Sojuz. Dňa 20. júla 2019 vyštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 60. Potom zostala u ISS ako záchranná loď až do februára 2020, kedy sa s ňou vrátili späť na Zem Alexandr Skvorcov ml., Luca Parmitano a Christina Kochová, ktorá štartovala v lodi Sojuz MS-12 v marci 2019 a pristála po takmer 11-mesačnom pobyte vo vesmíre.

## Posádka

### Štart
- Alexandr Skvorcov ml. (3), veliteľ, Roskosmos (CPK)
- Luca Parmitano (2), palubný inžinier 1, ESA
- Andrew Morgan (1), palubný inžinier 2, NASA

(V zátvorkách je uvedený celkový počet letov do vesmíru vrátane tejto misie.)

### Záložná posádka
- Sergej Ryžikov, veliteľ, Roskosmos (CPK)
- Thomas Marshburn, palubný inžinier 1, NASA
- Sóiči Noguči, palubný inžinier 2, JAXA


### Pristátie
- Alexandr Skvorcov ml., veliteľ, Roskosmos (CPK)
- Luca Parmitano, palubný inžinier 1, ESA
- Christina Kochová, palubný inžinier 2, NASA


## Priebeh letu
Sojuz MS-13 úspešne vyštartoval dňa 20. júla 2019 o 16:28:21,238 svetového času (UTC) pomocou nosnej rakety Sojuz-FG z kozmodrómu Bajkonur. Kozmická loď bola približne po deviatich minútach od štartu navedená na počiatočnú obežnú dráhu vo výške 198,8 – 228,5 km. Pri tomto lete bol použitý rýchly letový profil k Medzinárodnej vesmírnej stanici (ISS), ktorý trvá 6 hodín. Ešte v ten istý deň o 22:47:50 UTC sa kozmická loď pripojila k zadnému spojovaciemu uzlu modulu Zvezda na ISS. Posádka potom prešla na stanicu a zapojila sa do práce Expedície 60.
Dňa 26. augusta 2019 o 03:35 UTC sa Sojuz MS-13 s posádkou odpojil od modulu Zvezda a v ten istý deň o 03:59 UTC sa pripojil k modulu Poisk, čím sa uvoľnilo miesto pre nepilotovaný Sojuz MS-14.
V Sojuze MS-13 sa 6. februára 2020 o 05:50:28 UTC definitívne odpojili od stanice Alexandr Skvorcov ml., Luca Parmitano a Christina Kochová, pričom ešte v ten istý deň o 09:12:21 UTC úspešne pristáli v zasneženej kazašskej stepi, juhovýchodne od Džezkazganu. Astronautka Christina Kochová štartovala ešte v kozmickej lodi Sojuz MS-12 v marci 2019 a vo vesmíre tak strávila až 328 dní.

## Galéria
- Posádka Sojuzu v Stredisku prípravy kozmonautov J. A. Gagarina
- Prevoz nosnej rakety na štartovaciu rampu, 18. júl 2019
- Raketa Sojuz-FG po vztýčení na štartovacej rampe
- Posádka sa lúči pred štartom
- Štart Sojuzu MS-13 z Bajkonuru, 20. júl 2019
- Štartujúca raketa Sojuz-FG
- Kozmická loď Sojuz MS-13 sa blíži k Medzinárodnej vesmírnej stanici
- Sojuz MS-13 po pripojení k spojovaciemu uzlu modulu Poisk na ISS, 26. august 2019
- Návratový modul Sojuzu MS-13 klesá na padáku
- Pristátie Sojuzu v zasneženej kazašskej stepi juhovýchodne od Džezkazganu, 6. február 2020
- Pátracie a záchranné tímy po príchode k návratovému modulu krátko po pristátí
- Posádka po vyzdvihnutí z kabíny


## Iné projekty
- Commons ponúka multimediálne súbory na tému Sojuz MS-13
# Albert Szent-Györgyi
Albert Szent-Györgyi (* 16. september 1893, Budapešť, Maďarsko – † 22. október 1986, Woods Hole, Massachusetts, USA) bol maďarský biochemik a fyziológ.
V roku 1937 získal Nobelovu cenu za fyziológiu a medicínu za izoláciu vitamínu C a objavenie niekoľkých fáz Krebsovho cyklu. Svoju vedeckú dráhu začal v Bratislave.

## Životopis
Narodil sa v Budapešti v kalvínsko-katolíckej rodine. Otec bol maďarský statkár, matka pochádzala z rodiny v ktorej boli viacerí vedci.
V roku 1914 prerušil štúdium medicíny a narukoval na ruský a taliansky front prvej svetovej vojny. V 1916 bol zranený v boji a prepustený do civilu v roku 1917. V rovnakom roku získal diplom lekára v Budapešti a začal svoju vedeckú dráhu v Bratislave na Fyziologickom ústave lekárskej fakulty Alžbetínskej univerzity. Potom pôsobil na viacerých európskych univerzitách v Berlíne, Hamburgu, Leidene, Grönigene a Cambridge.
Počas 2. svetovej vojny bol aktívnym účastníkom protifašistického odboja. V roku 1942 viedol delegáciu Horthyovského Maďarska, ktorá sa niekoľkokrát stretla s britskými diplomatmi v Istanbule s úmyslom tajne vyjednávať so spojencami. Po odhalení nacistami bol zatknutý, ale podarilo sa mu uniknúť a zvyšok vojny strávil na úteku pred Gestapom.
Po vojne pomáhal spoluzakladať Maďarskú akadémiu vied a bol zvolený za poslanca. Ašpiroval dokonca na miesto maďarského prezidenta. Po náraste vplyvu komunistov a sklamaní z politického vývoja emigroval do USA, kde pokračoval vo vedeckej kariére. V roku 1956 sa stal členom Americkej akadémie vied.
Bol štyrikrát ženatý. Jeho prvou manželkou (sobáš 1917) bola Kornelia Demény, s ktorou mal svojho jediného priameho potomka, dcéru Korneliu Szent-Györgyi (* 1918).

### Vedecká dráha
Po skončení štúdia v roku 1917 nastúpil na kráľovskú Alžbetínsku univerzitu v Bratislave. Od roku 1918 univerzita otvorila lekársku fakultu, kde pôsobil na Fyziologickom ústave pod vedením farmakológa Gejzu Mansfelda. Po skončení vojny a následných turbulenciách v roku 1919, keď univerzita bola presťahovaná do Maďarska a v Bratislave vznikla Komenského univerzita s lekárskou fakultou odišiel do Prahy, kde sa zaoberal elektrofyziológiou.

Jeho následný vedecký záujem bol predovšetkým sústredený na skúmanie mechanizmov oxidácie v ľudskom tele a možností jej ovplyvnenia. V Cambridgeskom biochemickom laboratóriu v roku 1927 ako prvý na svete izoloval (z kôry nadobličiek hovädzieho dobytka) vitamín C. Objavenú látku (so vzorcom C6H806) pomenoval kyselina hexuronická (že ide o vitamín C sa zistilo až po štyroch rokoch). Neskôr sa mu túto látku podarilo izolovať tiež zo šťavy pomaranča, kapusty a papriky. Zaoberal sa tiež bunkovým dýchaním, objavil kyselinu fumarovú a niekoľko fáz (dnes tak pomenovaného) Krebsovho cyklu. Nobelovu cenu obdržal za objavy biologickej oxidácie v spojitosti s vitamínom C a katalýzou kyseliny fumarovej. V roku 1938 sa začal zaoberať biofyzikou svalových pohybov (svalových sťahov).

## Iné projekty
- Commons ponúka multimediálne súbory na tému Albert Szent-Györgyi
# Boisset-lès-Montrond
Boisset-lès-Montrond je francúzska obec, ktorá sa nachádza v departemente Loire, v regióne Rhône-Alpes.

## Poloha
Obec má rozlohu 8,01 km². Najvyšší bod je položený 379 m n. m. a najnižší bod 337 m n. m.

## Obyvateľstvo
Počet obyvateľov obce je 1 094 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saint-Pierre-de-Méaroz
Saint-Pierre-de-Méaroz je francúzska obec, ktorá sa nachádza v departemente Isère, v regióne Rhône-Alpes.

## Poloha
Obec má rozlohu 4,64 km². Najvyšší bod je položený 868 m n. m. a najnižší bod 508 m n. m.

## Obyvateľstvo
Počet obyvateľov obce je 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Méréville (Essonne)
Méréville je francúzska obec, ktorá sa nachádza v departemente Essonne, v regióne Île-de-France.

## Poloha
Obec má rozlohu 26,99 km². Najvyšší bod je položený 142 m n. m. a najnižší bod 82 m n. m.

## Obyvateľstvo
Počet obyvateľov obce je 3 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Mágia v Bratislave 1984
Mágia v Bratislave je dvojdielny televízny záznam  Slovenskej televízie Bratislava Gála programu Magicfestivalu Bratislava 1984.
Program v roku 1984 vyrobila Slovenská televízia Bratislava.

## Tvorcovia
- Scenár: Alexander Gerič
- Réžia: Ľubomír Fifík
- Dramaturgia: Daniela Mintálová
- Hlavný kameraman: Jozef Brezanský
- Architekt: Juraj Mojžiš
- Zvukový majster: Oto Veľký


## Mágia v Bratislave I.
Stopáž: 00:54:30 h.

### Účinkujúci
- Sprievodca programom: Alexander Gerič
- Kúzelník, všeobecná mágia: Magic Davido, vlastným menom Bjørn David Fevåg, Oslo, Nórsko
- Kúzelník, manipulácia: Jan Crosby, Nórsko
- Kúzelník, komik: vystúpenie s párkami, SERIP, vlastným menom Dr. Pires, Lisabon, Portugalsko
- Javiskové ilúzie: skupina Andreasa Höffkena, Drážďany, DDR
- Kúzelník, manipulácia: Jaroslav Dubský, Česko-Slovensko


## Mágia v Bratislave II.
Stopáž: 00:40:08 h

### Účinkujúci
- Sprievodca programom, ilúzia s klietkou: Alexander Gerič
- Kúzelníčka, dámska mágia: Majsterka sveta (FISM World Champion Ladies 1982) Lausanne, Brigitte Varga, Viedeň, Rakúsko
- Kúzelník, manipulácia: Rudolf Brünnler, člen Klubu kúziel pri PKO Bratislava
- Kúzelník, komické číslo: Duo Hadaš, Jaroslav Hadaš a Jozef Poncza, Uherské Hradiště a Ostrava, Česko-Slovensko
- Fakír: Ben Ghan, vlastným menom Zdeněk Zahrádka, Ústí nad Labem, Česko-Slovensko
# Dogoni
Dogoni (úplné alebo čiastočné synonymá: Dogon, Dagom, Tombo, Hambde, Makbe, Kado) sú etnikum v južnom Mali a severnej Burkine zaoberajúce sa prevažne roľníctvom. Hovoria dogonskými jazykmi (donedávna považovanými za jeden jazyk).
Dogoni veria, že boli pôvodnými obyvateľmi údolia rieky Niger. Boli objektom pozorovania mnohých antropologických štúdií a ich umelecká práca je oceňovaná zberateľmi na celom svete. Počas tisícročí Dogoni obývali obydlia vytesané do útesu na dĺžke 200 kilometrov nazývané Bandiagara. Hoci väčšina z 200 000 Dogónov sa premiestnilo z ich ochranných útesových obydlí na rovinu trochu nižšie, staroveké dediny stále zdobia útesy. Najlepšou a najpopulárnejšou turistickou cestou do dogonských dedín je cesta pozdĺž útesu.

## Náboženstvo
Kľúčovými postavami v dogonskom náboženstve sú dvojčatá Nummo a Nommo (často stotožňovaní ako jeden), prapôvodní duchovia dogonských predkov, niekedy chápaní ako božstvá. Ide o hermafroditné vodné tvory, nazerané obdobne ako vodné božstvá (to-vodun) v západoafrickom vodune; môžu byť znázorňovaní s ľudským telom a rybím chvostom. Nommo má byť prvý živý tvor stvorený najvyšším bohom Ammou. Krátko po svojom stvorení sa Nommo rozmnožil do štyroch párov dvojčiat, pričom jeden pár sa vzoprel rádu založenému stvoriteľom. Pre obnovenie rádu boh Amma obetoval ďalšieho tvora, ktorého telo rozrezal a rozptýlil po celom stvorení – na každom mieste, kam dopadol fragment tela, mala byť postavená svätyňa. Kľúčový význam má v dogonskom náboženstve problematika dvojčiat: rozpráva sa, že prapôvodne sa tvorovia rodili ako dvojčatá a každý bol hermafroditný, na svet však prišiel šakal, ktorý sa narodil sám; tým sa porušilo stvorenie a začali sa rodiť jedinci s jedným pohlavím. Väčšina bádateľov sa zhoduje, že v dogonskom náboženstve existuje vedomie dávnej udalosti, ktorá onedlho po stvorení spôsobila narušenie harmónie, poruchu štruktúry stvorenia. Preto je šakal (podľa inej verzie líška piesočná) spájaný so smrťou a je mu zasvätený významný náboženský festival Sigi. Dualita má v dogonskom náboženstve centrálne postavenie, aj nebeské sily majú duálny charakter: najvyšší boh Amma má mužské i ženské charakteristiky. Narodenie dvojčiat je oslavované zvláštnym náboženským rituálom, pretože dvojčatá odkazujú k pôvodnej duálnej štruktúre stvorenia ak harmónii medzi pozemským a nebeským. Existuje mýtus o pôvode dogonského vedenia, alebo (podľa inej verzie) dokonca Dogonov samých, na hviezde Sirius (prípadne Sirus B či ďalšej neznámej hviezde v ich okolí). Tento kontroverzný mýtus verejnosti odovzdal etnograf Marcel Griaule. Väčšina bádateľov tento mýtus považuje za vymyslený Griaulom.
# Hans Boesch
Hans Boesch (* 13. marec 1926, Frümsen - † 21. jún 2003, Stäfa) bol švajčiarsky spisovateľ.

## Životopis
Študoval stavebné inžinierstvo a pracoval pre ETH Zürich, oddelenie pre plánovanie dopravy. Publikoval romány, satiry a eseje. V románovej tetralógii Der Sog, Der Bann, Der Kreis a Schweben opísal život v 20. storočí. Hans Boesch žil čiastočne v Zürichu a čiastočne v horskej oblasti Bündner.
Pozostalosť spisovateľa uchováva Švajčiarsky literárny archív.

## Dielo
- Oleander. Der Jüngling. Tschudy, St. Gallen 1951
- Pan. Lyrika. Borgis, Sins 1955
- Der junge Os. Speer, Zürich 1957
- Das Gerüst. Walter, Olten 1960
- Die Fliegenfalle. Artemis, Zürich 1968
- Ein David. Poezie. Artemis, Zürich 1970
- Der Mensch im Stadtverkehr.  Artemis, Zürich 1975
- Der Kiosk. Artemis, Zürich 1978
- Unternehmen Normkopf.  Artemis, Zürich 1985
- Der Sog. Nagel & Kimche, Zürich 1988
- Der Bann. Nagel & Kimche, Zürich 1996
- Der Kreis. Nagel & Kimche, Zürich 1998
- Die sinnliche Stadt. Nagel & Kimche, Zürich 2001
- Schweben. Nagel & Kimche, Zürich 2003
- Samurai. Erzählungen. Nagel & Kimche, Zürich 2005
- Die Ingenieurs-Trilogie. Das Gerüst – Die Fliegenfalle – Der Kiosk. Chronos, Zürich 2007
# Monastier
Monastier (novogr. μοναστήρι, rus. монасты́рь) je označenie pre miesto, kde žijú mnísi, v pravoslávnej aj gréckokatolíckej cirkvi a aj v iných východných cirkvách. Grécke slovo je odvodené od slova μονάζω (monázo) - som sám.
Najväčšie a najvýznamnejšie monastiere môžu získať titul lavry. Malé komunity, v ktorých žije len starec a jeho dvaja či traja žiaci, sa označujú slovom skít. Pravidlá spoločného života v monastieri sú zapísané v typikone. Predstaveným monastiera je igumen alebo igumena (v ženskom monastieri).

## Pravoslávne monastiere
Najvýznamnejším centrom pravoslávneho mníšstva je Svätá hora Athos v Grécku. Nachádza sa na nej 20 samosprávnych monastierov.
Ďalšie významné monastiere:
- Meteory, Grécko
- Kláštor svätej Kataríny na hore Sinaj
- Trojicko-sergijevská lavra, Rusko
- Kyjevsko-pečerská lavra, Ukrajina
- Rilský monastier, Bulharsko
- Putna, Rumunsko
- Solovecký monastier, Rusko
- Kirillo-Belozerský monastier, Rusko
- Lavra Alexandra Nevského, Petrohrad
- Novodevičí monastier, Moskva
- Počajivská lavra, Ukrajina
- Valaamský monastier, Rusko
- Uspenský monastier, Ukrajina


## Gréckokatolícke monastiere
Asi najvýznamnejším monastierom Gréckokatolíckej cirkvi na Slovensku je Krásnobrodský monastier, ktorý v súčasnosti patrí baziliánom, no stojí za zmienku, že tento monastier bol pred vytvorením únie pravoslávny, nakoľko bol založený niekedy v 13. - 14. storočí.
Najvýznamnejšie gréckokatolícke monastiere vo svete:
- Exarchátny monastier Santa Maria v Grottaferrate, Taliansko
- Svätouspenská univská lavra, Ukrajina


## Iné projekty
- Commons ponúka multimediálne súbory na tému Monastier
- Wikislovník ponúka heslo  monastier
# Bichancourt
Bichancourt je francúzska obec, ktorá sa nachádza v departemente Aisne, v regióne Pikardia.

## Polohopis
Bichancourt má rozlohu 7,73 km². Najvyšší bod je položený 67 m n. m. a najnižší bod 41 m n. m..

## Obyvateľstvo
Bichancourt má 1032 obyvateľov (2009).
Graf vývoja obyvateľstva:
Zdroje: INSEE

## Iné projekty
- Commons ponúka multimediálne súbory na tému Bichancourt

| Portal | Francúzsky portál |
# Kométa Pons
Kométa Pons alebo C/1825 N1 bola neperiodická kométa, ktorá bola objavená 18. júla 1825.
# Vákuová mamotómia
Vákuová mamotómia je osobitný typ biopsie mliečnej žľazy. 
Tento lekársky výkon pozostáva s presného stereotaktického zacielenia patologického ložiska v prsníku pomocou mamografie v príslušných rovinách alebo USG. Následne sa pri lokálnom znecitlivení do ložiska zavádza hrubšia bioptická ihla, do ktorej je vákuom nasaté a následne odsaté patologické tkanivo. Výhodou tohto postupu je to, že ihla môže zostať zavedená v ložisku a z daného miesta odobrať podstatne väčšie množstvo tkaniva ako pri klasickej biopsii, niekedy dokonca odstrániť celé podozrivé ložisko. Navyše materiálu je dostatočné množstvo i na podrobnejšie imunohistochemické vyšetrenia.
| Portal | Medicínsky portál Rádiologický portál |
# Boncourt-le-Bois
Boncourt-le-Bois je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 7,58 km². Najvyšší bod je položený 247 m n. m. a najnižší bod 200 m n. m.

## Obyvateľstvo
Počet obyvateľov obce je 283 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Soběsuky (Plumlov)
Soběsuky je dedina, časť mesta Plumlov v okrese Prostějov. Nachádza sa asi 1,5 km na juhozápad od Plumlova. Prechádza tu cesta II/377. V roku 2014 tu bolo evidovaných 106 adries. V roku 2001 tu trvalo žilo 267 obyvateľov.
Soběsuky ležia v katastrálnom území Soběsuky u Plumlova o rozlohe 2,49 km2.

## Iné projekty
- Commons ponúka multimediálne súbory na tému Soběsuky (Plumlov)
# NGC 6894
Súradnice:  20h 16m 24s; 30° 33′ 57″
NGC 6894 je planetárna hmlovina v súhvezdí Labuť, ktorú objavil britsko-nemecký astronóm William Herschel 17. júla 1784.
Jej zdanlivá hviezdna veľkosť je 12,3.
# NGC 2954
Súradnice:  09h 40m 24s; 14° 55′ 21″
NGC 2954 je galaxia v súhvezdí Lev, ktorú objavil anglický astronóm John Herschel 18. marca 1836.
Jej zdanlivá hviezdna veľkosť je 12,3.
# Skyr
Skyr je tradičný islandský mliečny výrobok podobný jogurtu. Skyr obsahuje v priemere 12 % proteínov, 3 % sacharidov, 0,5 % tuku a veľké množstvo vápniku. Jeho konzistencia sa blíži jogurtu gréckeho typu, avšak s menej výraznou, jemnejšou chuťou. Skyr je súčasťou islandskej kuchyne viac ako 1000 rokov.

## História
Skyr sa na Island dostal z Nórska pred viac než 1100 rokmi. Kulinárska historička Hallgerður Gísladóttir uvádza, že zatiaľ čo zo škandinávskej kuchyne potom prakticky vymizol, na Islande sa skyr stal bežnou súčasťou jedálnička. Zmienky o skyre sú uvedené v rade historických islandských eposov, napr. Sága o Egilovi alebo Sága o Grettim. Nie je úplne jasné, ako sa vtedajší skyr líšil od dnešnej receptúry, pretože takéto podrobné popisy nie sú k dispozícii.
Tradične je skyr vyrábaný zo surového mlieka, súčasný skyr sa vyrába z pasterizovaného odstredeného kravského mlieka. Výsledný produkt má ľahko kyslastú príchuť, súčasní výrobcovia produkujú varianty skyru napr. s príchuťou vanilky, lesných plodov, jahôd atď., podobne ako pri jogurtoch.

## Dostupnosť
Skyr je obľúbený na Islande a v Škandinávii, k dispozícii je tiež v niektorých oblastiach Spojeného kráľovstva, v Írsku, Nemecku, Švajčiarsku, Litve, Lotyšsku. Od roku 2007 sa vyrába v Dánsku, od roku 2015 v Kanade a v USA. Na český a slovenský trh uviedla skyr v apríli 2016 Bohušovická mliekareň.

## Zloženie
Skyr sa vyznačuje vysokým obsahom proteínov a minimálnym obsahom tuku. Percentuálne pomery sú pri variantoch od rôznych výrobcov málo odlišné. Neochutený skyr obsahuje v priemere 12 % proteínov (bielkovín), 3 % sacharidov, a iba 0,1 – 1 % tuku. Skyr je tiež bohatý na vápnik a vitamíny. Na Slovensku je v predaji v základnom balení 140 g (natur, jahoda, brusnica, broskyňa s marhuľou, čučoriedka, malina), neochutená verzia natur je k dispozícii aj v rodinnom balení s hmotnosťou 350 g.

## Využitie
Skyr možno konzumovať bez ďalších ingrediencií ako praktické raňajky či desiata. Na Islande je obľúbeným jedlom skyr spolu s ovsenou kašou v pomere 1:1. Skyr je možné podľa osobných preferencií miešať s lekvárom, s ovocím, s medom alebo s obilninami (cereáliami). V súčasnej kuchyni sa skyr objavuje ako základ mixovaných ovocných drinkov (smoothies), využívaný je aj ako poleva na palacinky a na dochutenie dezertov.
# Zoznam antibiotík a chemoterapeutík pre dermatlógiu
Nasledujúci zoznam obsahuje kategórie ATC klasifikačného systému, prípadne do nich zaradené lieky. Ďalšie informácie pozri v článku Anatomicko-terapeuticko-chemický klasifikačný systém.


D06A Antibiotiká na vonkajšie použitie
- D06AA Tetracyklín a deriváty
  - D06AA01 Demeklocyklín
  - D06AA02 Chlórtetracyklín
  - D06AA03 Oxytetracyklín
  - D06AA04 Tetracyklín
- D06AX Iné antibiotiká na vonkajšie použitie
  - D06AX01 Kyselina fusidová
  - D06AX02 Chloramfenikol
  - D06AX04 Neomycín
  - D06AX05 Bacitracín
  - D06AX07 Gentamycín
  - D06AX08 Tyrotricín
  - D06AX09 Mupirocín
  - D06AX10 Virginiamycín
  - D06AX11 Rifaximín
  - D06AX12 Amikacín
  - D06AX30 Kombinácie

D06B Chemoterapeutiká na vonkajšie použitie
- D06BA Sulfonamidy
  - D06BA01 Sulfadiazín, strieborná soť
  - D06BA02 Sulfatiazol
  - D06BA03 Mafenid
  - D06BA04 Sulfametizol
  - D06BA51 Sulfadiazín, strieborná soť, kombinácie
- D06BB Antivirotiká, virostatiká
  - D06BB01 Idoxuridín
  - D06BB02 Tromantadín
  - D06BB03 Acyklovir
  - D06BB04 Podofylotoxín
  - D06BB05 Inozín
  - D06BB06 Pencyklovir
  - D06BB07 Lyzozým
  - D06BB08 Ibacitabin
  - D06BB09 Edoxudin
  - D06BB10 Imiquimod
  - D06BB11 Dokosanol
- D06BX Iné chemoterapeutiká
  - D06BX01 Metronidazol

D06C Antibiotiká a chemoterapeutiká, kombinácie
# Maillé (Indre-et-Loire)
Maillé je francúzska obec, ktorá sa nachádza v departemente Indre-et-Loire, v regióne Centre-Val de Loire.

## Poloha
Obec má rozlohu 15,67 km². Najvyšší bod je položený 110 m n. m. a najnižší bod 43 m n. m.

## Obyvateľstvo
Počet obyvateľov obce je 599 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Enantiomér
Enantiomér je v chémii označenie jedného z dvojice stereoizomérov opticky aktívnej látky. Enantioméry (dva stereoizoméry tej istej látky) sú si navzájom zrkadlovými obrazmi, ktoré nie je možné zjednotiť (otočiť v priestore tak, aby mali identické usporiadanie). Enantioméry majú rovnaké chemické vlastnosti, okrem reaktivity s inými chirálnymi zlúčeninami, a rovnaké fyzikálne vlastnosti, s výnimkou otáčania roviny polarizovaného svetla (optickej aktivity). Vyššie uvedené názvy obsahujúce výraz „enantiomorf...“ sa používajú aj v iných kontextoch.
Zlúčenina alebo zmes, v ktorej je rovnaký pomer enantiomérov (50 % – 50 %), sa javí ako opticky neaktívna a nazýva sa racemát.
Pri príprave len jedného z dvojice sa využíva asymetrická syntéza, pri ktorej je získaný výsledný produkt s požadovanou optickou izomériou. Takáto syntéza je však spravidla ekonomicky nevýhodná, preto sa prípravky (napríklad liečivá) predávajú ako racemáty, pričom množstvo racemátu sa zdvojnásobuje oproti množstvu účinnej látky (jedného z enantiomérov). Existujú však i výnimky, kedy to nie je možné, pretože jedna z látok má negatívne účinky – medzi takéto látky patrí napríklad talidomid.

## Iné názvy
Enantiomér sa takisto označuje ako optický izomér. Zriedkavo sa označuje ako enantiomer, enanciomér, enantiomorf, enantiomorfná forma, enantiomorfný tvar. Okrem toho sa niekedy používajú termíny optický antipód alebo len antipód, použitie týchto termínov sa už však neodporúča.
# NGC 5640
Súradnice:  14h 20m 41s; 80° 07′ 25″
NGC 5640 je galaxia v súhvezdí Žirafa, ktorú objavil britsko-nemecký astronóm William Herschel 20. decembra 1797.
Jej zdanlivá hviezdna veľkosť je 14,7.
# Zámok Vaux-le-Vicomte
Súradnice: 48° 33′ 53.46″ s.š., 2° 42′ 50.4″ v.d.
Zámok Vaux-le-Vicomte je francúzsky barokový zámok, ktorý leží asi 6 km východne od Melunu v strednom Francúzsku.
Zámok vybudovali v rokoch 1656 až 1661, na podnet francúzskeho ministra financií Nicolasa Fouqueta, architekt Louis Le Vau, maliar interiérovej výzdoby Charles Le Brun (za účasti Pierra Mignarda a Pierra Pugeta) a záhradný architekt André Le Nôtre.

## Iné projekty
- Commons ponúka multimediálne súbory na tému Zámok Vaux-le-Vicomte
# Clermain
Clermain je francúzska obec, ktorá sa nachádza v departemente Saône-et-Loire, v regióne Burgundsko.

## Poloha
Obec má rozlohu 5,78 km². Najvyšší bod je položený 545 m n. m. a najnižší bod 262 m n. m.

## Obyvateľstvo
Počet obyvateľov obce je 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Robert Chase
Dr. Robert Chase je fiktívna postava v seriáli Dr. House, ktorú stvárňuje Jesse Spencer. Jeho špecializácia je intenzívna starostlivosť a kardiológia a v prvých troch sériách je členom diagnostického tímu Dr. Gregory Housea vo fakultnej nemocnici Princeton-Plainsboro. Je Austrálčan s Českými predkami, na škole navštevoval katolícky seminár. Jeho rodina je bohatá, ale on sa k majetku nehlási. Jeho otec (Rowan Chase) sa ujal jeho výchovy potom, čo sa jeho matka upila k smrti. Sám ale potom zomrel na rakovinu pľúc, čo malo za následok nedbalú starostlivosť a smrť jednej z jeho pacientiek. 
Patrí medzi najstarších členov Houseovho tímu. Bez otázok plní Houseove pokyny a podporuje jeho osobnosť, čím sa dostáva do konfliktu s Ericom Foremanom. Práca je pre neho veľmi dôležitá a keď miliardár a predseda správnej rady nemocnice Edward Vogler začne tlačiť na Houseov tím, tak na Housea začne donášať. Veľmi často je terčom Houseových vtipov a urážok. Mal pomer s Cameronovou. Prvýkrát, keď bola pod vplyvom drog a neskôr mali vzťah založený iba na sexe.
# Jozef Plachý
Jozef Plachý  (* 28. február 1949, Košice) je bývalý slovenský atlét, bežec na stredných tratiach, deväťnásobný majster Česko-Slovenska v behu na 800 metrov a dvojnásobný majster Česko-Slovenska v behu na 1500 metrov, účastník štyroch letných olympijských hier v rokoch 1968, 1972, 1976 a 1980.
Jeho česko-slovenský rekord v behu na 800 metrov z interkontinentálneho stretnutia Amerika-Európa v roku 1969 1:45,4 min. bol až do júna 2008 platným slovenským národným rekordom. 
Po ukončení pretekárskej kariéry v roku 1982 pôsobil ako reprezentačný tréner Česko-Slovenska v ľahkej atletike, kde trénoval mužov - bežcov. Trénerskej činnosti sa venuje dodnes ako tréner mládeže.

## Prehľad najlepších športových výsledkov
- 1980 Letné olympijské hry 1980 v Moskve – 1 500 metrov – 6. miesto
- 1974  Halové majstrovstvá sveta v Göteborgu – 800 metrov – 3. miesto
- 1973  Halové majstrovstvá v Rotterdamu – 800 metrov – 3. miesto
- 1973  Halové majstrovstvá v Rotterdamu – štafeta 4 x 4 kola – 2. miesto
- 1972  Halové majstrovstvá Európy v Grenobli – 800 metrov – 1. miesto
- 1969  Interkontinentálne stretnutie Amerika-Európa – 1. miesto v drese Európy
- 1969  Majstrovstvá Európy v Aténach – 800 metrov – 2. miesto
- 1968 Letné olympijské hry 1968 v Mexiku – 800 metrov – 5. miesto
# Školská ulica (Trnava)
Školská ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.

## Blízke ulice
- Kukučínova ulica
- Ulica Jána Hajdóczyho


## Dopravné spojenie
- Kukučínova
  -   
(stav k 14. marcu 2022)[2]
# Madame de Sévigné
Madame de Sévigné, celým menom Marie de Rabutin-Chantal, barónka de Sévigné, nazývaná aj markíza de Sévigné (* 5. február 1626, Paríž, Francúzsko – † 17. apríl 1696, Grignan) bola francúzska autorka listov, ktoré neskôr vyšli vo forme zbierky epištolí. Ich prvé vydanie v roku 1725 bolo tajné a obsahovalo 28 listov alebo ich výňatkov. V roku 1726 nasledovali ďalšie dve tajné vydania. Preto sa rozhodla vnučka madame de Sévigné, Pauline de Grignan, markíza de Simiane, vydať ich kompletnejšiu zostavu. Poverila tým vydavateľa Denis-Mariusa Perrina z Aix-en-Provence. V rokoch 1734 – 1736 publikoval 614 listov madame de Sévigné a 772 listov v roku 1754. Pauline de Grignan vyselektovala ich zostavu tak, aby boli vyňaté listy týkajúce sa osobného a rodinného života. Zvyšné listy sa stali objektom prepisovania podľa aktuálneho vkusu tých čias.
Väčšina listov bola adresovaná dcére autorky, Françoise-Marguerite de Sévigné, komtese de Grignan. Písala ich 25 rokov v rytme dva až tri listy týždenne. Zo začiatku, pred vydajom svojej dcéry, si však písala so svojím bratancom de Sévigné. Tieto listy patria k najzábavnejším. Listy sú tvorené v kultivovanej dobovej francúzštine, reflektujú rôzne udalosti v parížskych salónoch a dotýkajú sa aj historických udalostí (napr. súd a uväznenie ministra Fouqueta, ktorý bol jej priateľ). Z ich znenia vyplýva vzťah autorky voči kresťanskej viere, prejavujú sa u nej idey jansenizmu. Písala aj o drobných reáliách vtedajšieho života, čím podala dosť ucelený obraz doby panovania Ľudovíta XIV.
Listy madame de Sévigné boli vo svojej dobe vysoko hodnotené pre ich humor a sviežosť.
- Socha madame de Sévigné na fontáne v Grignan
- Grignan – sídlo Françoise-Marguerite de Sévigné a miesto skonu Madame de Sévigné


## Iné projekty
- Wikizdroje ponúkajú pôvodné diela od alebo o Madame de Sévigné
- Commons ponúka multimediálne súbory na tému Madame de Sévigné
# Stará kopa (prírodná rezervácia)
Stará kopa je prírodná rezervácia v Banskej Bystrici, ktorá sa nachádza na severozápadnej strane vrchu Stará kopa. Nie je súčasťou vyššieho chráneného územia.
Za prírodnú rezerváciu bola vyhlásená v roku 2007 a jej rozloha je 45 300 m². Dôvodom jej vyhlásenia bolo to, že ide o územie s izolovaným výskytom duba plstnatého (Quercus pubescens) a s hojným výskytom chránených a ohrozených druhov rastlín a živočíchov.
# Mauperthuis
Mauperthuis je francúzska obec, ktorá sa nachádza v departemente Seine-et-Marne, v regióne Île-de-France.

## Poloha
Obec má rozlohu 1,97 km². Najvyšší bod je položený 138 m n. m. a najnižší bod 76 m n. m.

## Obyvateľstvo
Počet obyvateľov obce je 493 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Chagnon
Chagnon je francúzska obec, ktorá sa nachádza v departemente Loire, v regióne Rhône-Alpes.

## Poloha
Obec má rozlohu 2,48 km². Najvyšší bod je položený 518 m n. m. a najnižší bod 300 m n. m.

## Obyvateľstvo
Počet obyvateľov obce je 498 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Reims-7
Reims-7 je francúzsky kantón v obvode Reims v departemente Marne v regióne Champagne-Ardenne. Tvorí ho 5 obcí.

## Obce kantónu
- Cormontreuil
- Saint-Léonard
- Taissy
- Trois-Puits
- Reims (časť)
# Chameleón Jacksonov
Chameleón Jacksonov (lat. Trioceros jacksonii) je plaz z čeľade chameleónovité.

## Charakteristika
Tri rohy na hlave dávajú samcovi výzor triceratopsa. Maskuje sa podobne ako ostatné chameleóny zmenami farby a má nezávisle od seba sa pohybujúce oči. Na trhu so zvieratami patrí k populárnym druhom.
Stupeň ohrozenia: lokálne bežný druh.
Dĺžka: 20 – 30cm
Dospelosť: 9 – 10 mesiacov
Počet mladých: do 50
Potrava: hmyz
Dĺžka života: 2 – 3 roky
Spôsob života: samotársky
Pohybuje sa pomaly, preto je ľahkým cieľom predátorov. Ak je prenasledovaný, vylezie na krík alebo strom a sploští telo, aby vyzeral väčší. Pri priamom ohrození syčí alebo predstiera smrť.
Počas párenia oba jedince zostanú nehybne na mieste až 15 minút.

## Iné projekty
- Commons ponúka multimediálne súbory na tému Chameleón Jacksonov
- Wikidruhy ponúkajú informácie na tému Chameleón Jacksonov
# Lypovec
Lypovec (ukr. Липовець; rus. Липовец – Lipovec) je mesto v centrálnej časti Ukrajiny v Lypoveckom rajóne Vinnyckej oblasti, vo východnej časti historického kraja Podolie. V roku 2011 tu žilo 8867 obyvateľov.

## Dejiny
Prvá písomná zmienka je z roku 1545, ale predpokladá sa, že v mestskej časti Skakunka sa nachádzalo sídlo Kunyľ, ktoré sa spomína v Ruskom letopise už v roku 1150.
Pod mestom sa 22. júla 1941 odohrali jedny z najtvrdších bojov, ktorých sa zúčastnili Slováci v rámci nemeckej armády. Počas protiútoku sovietskej armády zaznamenali veľké straty a padlým slovenským vojakom tu postavili pamätník. Slovenskí vojaci pred protiútokom boli ubytovaní v domoch miestnych obyvateľov. Počas druhej svetovej vojny tu Nemci zriadili geto a zastrelili okolo 2 000 miestnych obyvateľov.

## Iné projekty
- Commons ponúka multimediálne súbory na tému Lypovec
# Európska cesta 78
Európska cesta 78 (E78) je medzinárodná cesta 1. triedy medzi mestami Grosseto a Fano, ktorá pretína Apeninský polostrov severne od Ríma. Celá jej trasa leží v Taliansku. Jej celková dĺžka je 278 km.

## Trasa
- Taliansko
  - Grosseto – Siena – Arezzo – Sansepolcro – Fano


## Iné projekty
- Commons ponúka multimediálne súbory na tému Európska cesta 78
# 487

## Úmrtia
- 17. apríl – Proklos, grécky filozof
# NGC 5506
Súradnice:  14h 13m 15s; -03° 12′ 25″
NGC 5506 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 11,9.
# Sláva Otcu
Sláva Otcu (alebo Chváloslovie, v byzantskom obrade: Sláva: I teraz:) je jedna z najpoužívanejších modlitieb v katolíckej, pravoslávnej i v mnohých protestantských cirkvách. Je to vlastne chvála k Svätej trojici pripájaná na koniec rôznych modlitieb, žalmov a hymnov, jedna z foriem tzv. doxológie.
Grécky
Δόξα Πατρὶ καὶ Υἱῷ καὶ Ἁγίῳ Πνεύματι
καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν.
Latinsky
Gloria Patri et Filio et Spiritui Sancto,
sicut erat in principio et nunc et semper et in saecula saeculorum, amen.
Text modlitby v slovenčine v rímskokatolíckej forme:
Sláva Otcu i Synu i Duchu Svätému,
ako bolo na počiatku, tak nech je i teraz i vždycky i na veky vekov,
Amen.
Vo východných cirkvách je znenie tejto modlitby trocha iné. Konkrétne v gréckokatolíckej forme je slovenské znenie nasledujúce:
Sláva Otcu i Synu i Svätému Duchu.
I teraz i vždycky i na veky vekov. Amen.
V Evanjelickej cirkvi augsburského vyznania znie text chváloslovia nasledovne:
Sláva Otcu i Synu i Duchu Svätému, ako bola na počiatku i teraz 
i vždycky i naveky vekov. Amen.

## Iné projekty
- Wikizdroje ponúkajú pôvodné diela  od alebo o Sláva Otcu
- Commons ponúka multimediálne súbory na tému Sláva Otcu
# Európska faustbalová asociácia
Európska faustbalová asociácia (angl. European Fistball Association), skr. EFA, je európska športová organizácia, ktorá zastrešuje európsky faustbal. Vznikla v roku 2015 v Argentíne. Na jej čele stojí od roku 2015 Švajčiar Franco Giori. EFA je prvou z kontinentálnych asociácií (druhou sa stala Ázijsko-pacifická faustbalová asociácia), ktoré si Medzinárodná faustbalová asociácia (IFA) vytýčila za jeden zo svojich cieľov v snahe pozdvihnúť faustbal vo svete. Ústredie EFA, ktorá v roku 2016 zružovala spolu 20 národných faustbalových zväzov, sídli vo švajčiarskom meste Lausanne. Výkonný výbor EFA pozostáva z 3 komisií: Komisie pre súťaže národných družstiev, Komisie pre súťaže klubov a Rozhodcovskej komisie.

## História
EFA vznikla v novembri 2015 na zasadnutí Medzinárodnej faustbalovej asociácie počas konania Majstrovstiev sveta 2015 v argentínskom meste Villa General Belgrano. Medzi piatich zakladajúcich členov, ktorí sa MS 2015 zúčastnili, patrili Nemecko, Rakúsko, Švajčiarsko, Česko a Taliansko. Zároveň si zvolili aj svojho prvého prezidenda, ktorým sa stal Švajčiar Franco Giori.

## Členské zväzy
| Štát               | Federácia                                    | Vznik |
| ------------------ | -------------------------------------------- | ----- |
| Albánsko           | Faustball Albanien                           |       |
| Belgicko           | Belgische Vuistbal Associatie                |       |
| Cyprus             | Faustball Zypern                             |       |
| Česko              | Česká faustballová asociace                  | 1993  |
| Dánsko             | Deutscher Jugendverband Nordschleswig        |       |
| Grécko             | Faustball Griechenland                       |       |
| Holandsko          | Nederlandse Vuistbal Bond                    |       |
| Island             | Faustball Island                             |       |
| Malta              | Faustball Malta                              |       |
| Maďarsko           | Faustball Ungarn                             |       |
| Nemecko            | Deutscher Turnerbund Deutsche Faustball-Liga | 2004  |
| Poľsko             | Faustball Polen                              |       |
| Rakúsko            | Österreichischer Faustball Bund              | 1993  |
| Spojené kráľovstvo | Fistball United Kingdom                      |       |
| Srbsko             | Fistball Savez Srbije                        |       |
| Španielsko         | Associació Fistball Catalunya                | 2007  |
| Švajčiarsko        | Swiss Faustball                              |       |
| Švédsko            | Svenska fistbollsförbundet                   |       |
| Taliansko          | Federazione Italiana Faustball               | 2005  |
| Ukrajina           | Faustball Ukraine                            |       |

Ostatní európski členovia, ktorí sú členmi IFA: Chorvátsko, Litva, Slovinsko

## Podujatia

### Národné tímy
- Majstrovstvá Európy
- Majstrovstvá Európy do 21 rokov
- Majstrovstvá Európy do 18 rokov


### Kluby
Vonku
- Pohár majstrov
- Európsky pohár
- Európsky pohár mládeže

V hale
- Halový pohár majstrov
- Európsky halový pohár
# Čiftelia
Čifteli(a) (po albánsky çifteli alebo qifteli) je tradičný albánsky strunový brnkací nástroj.
# Evanjelický kostol (Rusovce)
Evanjelický kostol je najmladšou sakrálnou stavbou v bratislavskej mestskej časti Rusovce. Stojí na Maďarskej ulici, blízko miestneho úradu ako aj väčšieho kostola Márie Magdalény. 
Bol postavený v 20. rokoch 19. storočia. Dnešnú podobu nadobudol v roku 1904, keď pribudla veža so zvonicou. Hlavný oltár je taktiež z 19. storočia, v kostole sa nachádza drevená krstiteľnica a organ, ktorý zhotovil v roku 1885 Anton Schänhofer, bratislavský organár rakúskeho pôvodu. Organ v Evanjelickom kostole v Rusovciach je jedným z troch známych organov, ktoré Schänhofer postavil.

## Iné projekty
- Commons ponúka multimediálne súbory na tému Evanjelický kostol (Rusovce)
# Csikóstőttős
Csikóstőttős je obec v Maďarsku v Tolnianskej župe v obvode Dombóvár.
Má rozlohu 1770 ha a žije tu 920 obyvateľov (2007).
# Gmina Resko
Gmina Resko je mestsko-vidiecka gmina v Poľsku v Západopomoranskom vojvodstve.
Má rozlohu 285,24 km² a žije tu 8236 obyvateľov (2006), priemerná hustota zaľudnenia je 28,87 osôb/km².
Sídlom powiatu, v ktorom sa gmina nachádza, je mesto Łobez.